Αρκαδική Αζανία

Η Αρκαδική Αζανία ήταν ένα από τα τμήματα της αρχαίας Αρκαδίας μαζί με την Παρρασία και την Λυκαονία.

Η αρχαία Αζανία περιελάμβανε την σημερινή περιοχή των Καλαβρύτων και την περιοχή του Φενεού στον νομό Κορινθίας. Κατοικούνταν από το φύλλο των Αζάνων, διαφορετικό από αυτό των Αρκάδων, και ονομάστηκε έτσι από τον γενάρχη τους Αζάνα.

Η Αζανία ήταν χωρισμένη σε 5 πόλεις-κράτη, τον Κλείτωρα, την Κυναίθη, την Ψωφίδα , τον Φενεό και την Θέλπουσα. Σύμφωνα με την μυθολογία στην περιοχή ήρθαν και εγκαταστάθηκαν οι Αρκάδες, σε άγνωστο χρόνο, με αρχηγό τον Αρκάδα , εγγονό του Λυκάονα, εκτοπίζοντας τους παλιούς κατοίκους τους Πελασγούς. Ο Αρκάδας μοίρασε την χώρα στα παιδιά του τον Αζάνα, τον Αλφειό και τον Έλατο. Η περιοχή που πήρε ο Αζάνας ονομάστηκε από το όνομα του Αζανία. Ο Στράβωνας όμως αναφέρει ότι οι Αζάνες ήταν ξεχωριστός λαός από τους Αρκάδες και από τα παλιότερα Ελληνικά φύλλα.

Βασιλιάς των Αρκάδων από την φυλή των Αζάνων ήταν και ο Κλείτορ γενάρχης και οικιστής της ομώνυμης πόλης - κράτους.

Πόλεις της Αζανίας ήταν οι


 * Θέλπουσα
 * Κλείτωρ
 * Κυναίθη
 * Λουσοί
 * Πάος
 * Σείραι
 * Ψωφίδα
 * Νώνακρις
 * Λυκούντες
 * Αργέαθοι
 * Σκοτάνη
 * Νάσσοι
 * Φενεός

Αναφορές - Πηγές
Κατηγορία:Αρχαία Αρκαδία * Αζανία Αρκαδική Κατηγορία:Δήμος Καλαβρύτων Κατηγορία:Αρχαία Αχαΐα

Arcadian Azania